
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 426 


26 Μαΐου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση πραγματοποίησης επιστημονικής έρευνας 

στη φυλακή Διαβατών Θεσσαλονίκης. 

Συμπλήρωση της αριθμ. 1000887/2569/3/ΠΟΛ. 
1004/2.1.1997 απόφασης Υπουργού Οικονομι¬ 
κών. 

Απευθείας ανάθεση εκπόνησης μελέτης για την υλο¬ 
ποίηση πληροφοριακού συστήματος που θα υπο¬ 
στηρίζει την κατάρτιση και παρακολούθηση του 

Κρατικού Προϋπολογισμού. 

Ανάθεση εκπόνησης μελέτης στο ΚΕΠΕ για το λει¬ 
τουργικό κόστος (Διαχειριστικό) του Φορολογικού 

συστήματος. 

Ανάθεση έργου υλοποίησης του Συστήματος Ολικής 

Λογιστικής Παρακολούθησης (Σ.Ο.Λ.Π.). 

Έγκριση αναπροσαρμογής Τιμολογίων Ο.Λ.Θ. 

Κύρωση Συλλογικής Σύμβασης Εργασίας πληρώματος 
του ερευνητικού σκάφους «ΠΛΟΗΓΟΣ» της ΔΕΠ- 
ΕΚΥ Α.Ε.». 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2034197/2455/0022 (1) 

Έγκριση πραγματοποίησης επιστημονικής έρευνας στη 
φυλακή Διαβατών Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις α) του άρθρου 5 παρ. 6α του Ν. 2408/ 
96 (ΦΕΚ 104 Β') του άρθρου 40 του Ν. 849/78 (ΦΕΚ 232 
Α'), όπως συμπληρώθηκε με το άρθρο 8 του Ν. 2129/93 
(ΦΕΚ 57 Α'). 

2. Την ανάγκη χάραξης μιας μακροπρόθεσμης σωφρο¬ 
νιστικής πολιτικής που κατά το δυνατό θα ανταποκρίνεται 
στις πραγματικές ανάγκες των ατόμων και των ομάδων 
που κρατούνται στα Καταστήματα Κράτησης της χώ¬ 
ρας. 

3. Την πρόταση προς το Υπουργείο Δικαιοσύνης ομά¬ 
δας επιστημόνων του Καποδιστρίου Πανεπιστημίου Αθη¬ 
νών, του Αριστοτέλειου Πανεπιστημίου Θεσσαλονίκης και 


του Δημοκρίτειου Πανεπιστημίου Θράκης, με πρόεδρο 
την Καλλιόπη Σπινέλλη, Καθηγήτρια Εγκληματολογίας - 
Σωφρονιστικής του Τμήματος Νομικής του Πανεπιστημίου 
Αθηνών, για πραγματοποίηση επιστημονικής έρευνας, 
στη Φυλακή Διαβατών Θεσσαλονίκης με θέμα«Εθνο - πο- 
' λιτισμικές Ομάδες και συγκρουσιακός σχέσεις». 

4. Την αριθ. 1 107147/1239/0006Α/4.10.96 απόφαση 
του Πρωθυπουργού και Υπουργού Οικονομικών περί ανά- 

2 θέσης αρμοδιοτήτων στους Υφυπουργούς Οικονομικών. 

5. Την απόφασή μας αριθ. 2068862/10329/0022/ 
25.11.96 (ΦΕΚ 1095 Β75.12.96) με την οποία εγκρίθηκε 
η πραγματοποίηση επιστημονικής έρευνας στη Φυλακή 

® Διαβατών Θεσσαλονίκης από ομάδα επιστη μόνων του Κα- 
ποδιστριακού Πανεπιστημίου Αθηνών, του Αριστοτελείου 
Πανεπιστημίου Θεσσαλονίκης και του Δημοκρίτειου Πα- 
^ νεπιστημίου Θράκης. 

6. Το γεγονός ότι η συνολική δαπάνη που προκαλείται 
5 με την ανωτέρω απόφασή μας και η οποία δεν βαρύνει τον 
® Κρατικό Προϋπολογισμό αλλά τοΤΑΧΔΙΚ όπως προκύπτει 

από το έγγραφο της επιστημονικής ομάδας εργασίας (της 
20.3.1997), είναι 10.225.000 δραχμές, για την οποία 
υπάρχουν πιστώσεις, αποφασίζουμε: 

Α. Εγκρίνουμε την πραγματοποίηση επιστημονικής 
έρευνας, στη Φυλακή Διαβατών Θεσσαλονίκης, από 
ομάδα επιστημόνων του Καπσδιστριακού Πανεπιστημίου 
Αθηνών, του Αριστοτελείου Πανεπιστημίου Θεσσαλονί¬ 
κης και του Δημοκρίτειου Πανεπιστημίου Θράκης, με 
θέμα τη διερεύνηση της σύνθεσης του πληθυσμού της 
Φυλακής και στόχο την επίλυση των πολλαπλών προβλη¬ 
μάτων τα οποία προκαλεί η συμβίωση περισσότερων 
εθνικά, Θρησκευτικά και γλωσσικά ομάδων κρατουμένων 
στα Καταστήματα Κράτησης της χώρας. 

Η διάρκεια της ανωτέρω έρευνας ορίζεται σε δύο χρόνια 
με έναρξη την 15η Σεπτεμβρίου 1996 και λήξη την 14η 
Σεπτεμβρίου 1998 και θα πραγματοποιηθεί σε τέσσερις 
φάσεις, εξάμηνης διάρκειας εκάστη, το αντικείμενο δε 
κάθε μιάς από τις τέσσερις φάσεις ορίζεται ως «ακολού¬ 
θως: 

1 η Φάση: Έρευνα αρχείου (σύνθεση έγκλειστου πληθυ¬ 
σμού) 

2η Φάση: Συμπλήρωση ερωτηματολογίων - Εκτίμηση 
αναγκών 

3η Φάση: Συνεντεύξεις (σχέσεις μεταξύ των ομάδων) 
4η Φάση: Επεξεργασία, παρουσίαση στοιχείων καιαξιο- 
λόγηση της έρευνας. 

Η επιστημονική ομάδα οφείλει μετά την ολοκλήρωση 
κάθε μιας από τις ανωτέρω φάσεις να υποβάλλει έκθεση 
στον Υπουργό Δικαιοσύνης. 

Β. Συγκροτούμε ομάδα εργασίας η οποία θα πραγματο¬ 
ποιήσει επιστημονική έρευνα στη Φυλακή Διαβατών Θεσ¬ 
σαλονίκης με θέμα «Εθνο-Πολιτιστικές Ομάδες και συ- 
γκρουοιακές σχέσεις». 

Γ. Ορίζουμε αμοιβή 10.225.000 δραχμών η οποία θα 
κατανεμηθεί μεταξύ των μελών της ανωτέρω εργασίας ως 
ακολούθως: 

1. Καλλιόπη Σπινέλλη (επιστημονική υπεύθυνος), καθη- 
γήτρια Εγκληματολογίας - Σωφρονιστικής, Τμήμα Νομι¬ 
κής, Πανεπιστήμιο Αθηνών, δεν θα λάβει αμοιβή. 

2. Αριάδνη Γερούκη (κύρια ερευνήτρια), ειδική επιστή¬ 
μων (Ν. 407), Νομική Σχολή, Δημοκρίτειο Πανεπιστήμιο 
Θράκης, σύνολο αμοιβής 5.600.000 (συμπλεριλαμβανο- 
μένων και των εξόδων διεξαγωγής της έρευνας - μετακι¬ 
νήσεις, επικοινωνίες, αναλώσιμα, κλπ.). 

3. Παναγιώτης Κορδούτης (ερευνητής), λέκτορας Κοι¬ 
νωνικής Ψυχολογίας, Τμήμα Ψυχολογίας, Αριστοτέλειο 
Πανεπιστήμιο Θεσσαλονίκης, σύνολο αμοιβής 2.000.000 
δρχ. 

4. Μαρία Δικαίου (σύμβουλος), αν. καθηγήτρια Κοινωνι¬ 
κής Ψυχολογίας, Τμήμα Ψυχολογίας, Αριστοτέλειο Πανε¬ 
πιστήμιο Θεσσαλονίκης, σύνολο αμοιβής 400.000 δρχ. 

5. Ιωάννης Κακουλίδης (ερευνητής), υποψήφιος διδά- 
κτωρ Ιστορίας, σύνολο αμοιβής 725.000 δρχ. 

6. Θεοφάνης Τσαλδάρης, σωφρονιστικός υπάλληλος, 
φυλακή Διαβατών, σύνολο αμοιβής 200.000 δρχ. 

7. Ισμήνη Μωύσίδου, κοινωνική λειτουργός, φυλακή 
Διαβατών, σύνολο αμοιβής 200.000 δρχ. 

8. Μαρία Τσακίρη, κοινωνική λειτουργός, φυλακή Δια¬ 
βατών, σύνολο αμοιβής 200.000 δρχ. 

9. Αθηνά Δελιανίδου, ως διερμηνέα για τα ρωσικά, πο¬ 
ντιακά και γεωργιακά, σύνολο αμοιβής 230.000 δρχ. 

10. Κώστας Γέρος, ως διερμηνέας, για τα αλβανικά με 
αναπληρώτρια την Άννα Μονογιού, σύνολο αμοιβής 
330.000 δρχ. 

11. Αθανάσιος Παπαγεωργίου, ως διερμηνέας για τα 
βουλγαρικά, σέρβικά και ρουμανικά, με αναπληρωτή τον 
Γεώργιο Ιατρού, σύνολο αμοιβής 340.000 δρχ. 

Η ανωτέρω καθοριζόμενη συνολική αμοιβή των 
10.225.000 δρχ. θα καταβληθεί τμηματικά, δηλαδή κατά 
το ένα τέταρτο αυτής ανά εξάμηνο. Η κατανομή των επι- 
μέρους αμοιβών στα μέλη της ομάδας εργασίας θα γίνεται 
ανά εξάμηνο από την επιστημονική υπεύθυνο, ανάλογα με 
τη συμμετοχή του κάθε μέλους στη συγκεκριμένη φάση 
της έρευνας. 

Η απόφαση αυτή ισχύει από 25.11.1996, οπότε η αριθ. 
2068862/10329/0022/25.11.96 όμοια καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 1997 

ΟΙ ΥΠΟΥΡΓΟΙ 


Αριθ. 1012790/1591/0014 (2) 

Συμπλήρωση της αριθμ. 1000887/2569/3/ΠΘΛ. 1004/ 
2.1.1997 απόφασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της Οδηγίας 95/7/ΕΚ «για τη λήψη μέ¬ 
τρων απλούστευσης στον τομέα του φόρου προστιθέμε¬ 
νης αξίας» όπως ενσωματώθηκε στο εθνικό δίκαιο με τις 
διατάξεις του Ν. 2386/96 «Ρυθμίσεις θεμάτων εθνικών 
κληροδοτημάτων δημοσίων και ανταλλαξίμων κτημάτων 
και άλλες διατάξεις» (ΦΕΚ 43 Α’). 

2. Τις διατάξεις του Ν. 1642/86, όπως ισχύει και ειδικό¬ 
τερα των άρθρων 21α και 58, παρ. 2 & 3. 

3. Την αριθμ. 1000887/2569/3/2.1.97 ΠΟΑ. 1104 
(ΦΕΚ 20 Β') απόφασή μας, για τη «Λειτουργία των φορο¬ 
λογικών αποθηκών» και ειδικότερα τα άρθρα 5,20 και 25. 

4. Την ανάγκη, καθιέρωσης διαδικασίας για την εί¬ 
σπραξη εσόδων από τη λειτουργία των φορολογικών απο¬ 
θηκών. 

5. Το γεγονός ότι η έκδοση της παρούσας απόφασης 
δεν προκαλεί δαπάνη στον Κρατικό Προϋπολογισμό, απο¬ 
φασίζουμε: 

Άρθρο 1 

1. Τα ποσά, που προβλέπονται από τις διατάξεις των άρ¬ 
θρων 5,20 και 25 παράγραφος 3, της αριθμ. 1000887/ 
2569/3/2.1.97 (ΦΕΚ 20Β") ΠΟΑ 1004 απόφασής μας, ει- 
σπράττονται είτε με την έκδοση διπλοτύπου είσπραξης 
τύπου Α' «οίκοθεν» στην αρμόδια Δ.Ο Υ. είτε με την έκ¬ 
δοση διπλοτύπου είσπραξης τύπου Β από τον εφοριακό 
ελεγκτή, σύμφωνα με τα οριζόμενα στο άρθρο 75 του Π.Δ. 

16/89 και αποδίδονται στο λογαριασμό της παραγράφου 9 
του άρθρου 24 του Ν. 1884/1990 (ΦΕΚ 81 Α'). 

2. Ειδικότερα το αναφερόμενο στην παραγρ. 3 του άρ¬ 
θρου 25 της ανωτέρω απόφασης έσοδο, ορίζεται στο 
ποσό των 12.000 δρχ, και καταβάλλεται εφόσον το ποσό 
του Φ.Π.Α., που αναλογεί στην αξία των εισερχομένων ή 
εξερχομένων κατά περίπτωση από την αποθήκη αγαθών, 
υπερβαίνει τις 50.000 δρχ. Το εν λόγω ποσό αποδίδεται 
από τον ενδιαφερόμενο στην αρμόδια Δ.Ο.Υ., σύμφωνα 
με τη διαδικασία που ορίζεται στην προηγούμενη παρά¬ 
γραφο. 

3. Ο προϊστάμενος της Δ. Ο.Υ. στηνχωρική αρμοδιότητα 
της οποίας υπάγεται η φορολογική αποθήκη εκδίδει κατά 
περίπτωση, εφόσον κρίνεται αναγκαίο, σχετική εντολή για 
την παρουσία εφοριακού ελεγκτή, τόσο για την είσοδο 
όσο και για την έξοδο των αγαθών από τη φορολογική 
αποθήκη. 

Άρθρο 2 

Η απόφαση αυτή που ισχύει από 1.1.1997, να δημο- 
σιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1997 


ΥΦΥΠ. ΟΙΚΟΝΟΜΙΚΟΝ 

ΝΙΚ. ΧΡΙΣΤΟΔΟΥΛΑΚΗΣ 


ΔΙΚΑΙΟΣΥΝΗΣ 

ΕΥΑΓΓ. ΓΙΑΝΝΟΠΟΥΛΟΣ 


Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριβ. 2027602/877/0095 (3) 

Απευθείας ανάθεση εκπόνησης μελέτης για την υλοποί¬ 
ηση πληροφοριακού συστήματος που θα υποστηρίζει 
την κατάρτιση και παρακολούθηση του Κρατικού Προϋ¬ 
πολογισμού . 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2286/95 (ΦΕΚ 19/Α/1.2.1995) «Προμήθεια 
του Δημοσίου Τομέα και ρυθμίσεις συναφών θεμάτων». 

2. Το Π.Δ. 394/96 «Κανονισμός Προμηθειών Δημο¬ 
σίου». 

3. Το Ν. 2362/95 «περί Κώδικος Δημοσίου Λογιστι¬ 
κού». 

4. Το Π.Δ. 370/95 (ΦΕΚ 199/Α/14.9.95) «Προσαρμογή 
της Ελληνικής νομοθεσίας περί Κρατικών Προμηθειών 
προς το Κοινοτικό δίκαιο. 

5. Το Ν. 1642/86 περί Φ.Π.Α. 

6. Το Π.Δ. 284/88 «Περί Οργανισμού του Υπουργείου 
Οικονομικών». 

7. Την αριθ. 1107147/1239/0006Α/4.10.1996 κοινή 
απόφαση του Πρωθυπουργού και Υπουργού Οικονομικών 
περί ανάθεσης αρμοδιοτήτων Υπουργού Οικονομικών 
στους Υφυπουργούς Οικονομικών. 

8. Το από 14.1.1997 υπηρεσιακό σημείωμα της Δ20 - 
Προϋπολογισμού με το οποίο ζητείται η ανάπτυξη ειδικού 
πληροφοριακού συστήματος για την παρακολούθηση και 
κατάρτιση του Προϋπολογισμού. 

9. Την άμεση ανάγκη ανάπτυξης και εφαρμογής πληρο¬ 
φοριακού συστήματος για την κατάρτιση και παρακολού¬ 
θηση του Κρατικού Προϋπολογισμού. 

10. Το από 15.1.1997 έγγραφο του Οικονομικού Πανε¬ 
πιστημίου Αθηνών. 

11. Το αριθμ. 1229/8.4.1997 έγγραφο του Γραφείου 
Υφυπουργού στο Γ.Λ. Κράτους, αποφασίζουμε: 

Την απευθείας ανάθεση εκπόνησης μελέτης στο Κέ¬ 
ντρο Έρευνας του Οικονομικού Πανεπιστημίου Αθηνών 
για την υλοποίηση πληροφοριακού συστήματος που θα 
αφορά την κατάρτιση και παρακολούθηση του Κρατικού 
Προϋπολογισμού. 

Από την απόφαση αυτή προκαλείται δαπάνη δραχμών 
δέκα εκατομμυρίων, 10.000.000 (8.474.576 + 

1.525.424 ΦΠΑ) που θα αντιμετωπισθεί από την πίστωση 
που είναι γραμμένη στον τακτικό Προϋπολογισμό οικ. 
έτους 1997 στο φορέα 23 - 140 και ΚΑΕ 0873. 

Ο τρόπος πληρωμής και οι λοιπές λεπτομέρειες θα κα- 
θορισθούν με την υπογραφή της σχετικής σύμβασης, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1997 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
- 4 - 

Αριθ. 2026884/883/0095 (4) 

Ανάθεση εκπόνησης μελέτης στο ΚΕΠΕ για το λειτουρ¬ 
γικό κόστος (Διαχειριστικό) του Φορολογικού συστήμα¬ 
τος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2286/95 (ΦΕΚ 19/Α/1.2.1995) «Προμήθειες 


του Δημοσίου Τομέα και ρυθμίσεις συναφών θεμάτων». 

2. Το Π.Δ. 394/96 «Κανονισμός Προμηθειών Δημο¬ 
σίου». 

3. Το Ν. 2362/95 «Περί Κώδικος Δημοσίου Λογιστι¬ 
κού». 

4. Το Π.Δ. 370/95 (ΦΕΚ 199/Α/14.9.95) «προσαρμογή 
της Ελληνικής νομοθεσίας περί κρατικών προμηθειών 
προς το κοινοτικό δίκαιο. 

5. Το Ν. 1642/86 περί Φ.Π.Α. 

6. Το Π.Δ. 284/88 «Περί οργανισμού του Υπουργείου 
Οικονομικών». 

7. Την αριθμ. 1107147/1239/0006Α/4.10.1996 κοινή 
απόφαση του Πρωθυπουργού και Υπουργού Οικονομικών 
περί ανάθεσης αρμοδιοτήτων Υπουργού Οικονομικών 
στους Υφυπουργούς Οικονομικών. 

8. Το από 8.4,1997 έγγραφο του Γ. Γραμματέα Οικονο¬ 
μικής πολιτικής και Συστημάτων προς την Υπηρεσία μας. 

9. Την ανάγκη εκπόνησης μελέτης για το διαχειριστικό 
κόστος του φορολογικού συστήματος. 

10. Την πρόταση μελέτης του ΚΕΠΕ προς το Υπουργείο 
Οικονομικών, αποφασίζουμε: 

Την απευθείας ανάθεση εκπόνησης μελέτης για το λει¬ 
τουργικό κόστος (διαχειριστικό) του φορολογικού συστή¬ 
ματος στο Κέντρο Προγραμματισμού και Οικονομικών 
Ερευνών (Κ.Ε.Π.Ε.). 

Από τη απόφαση αυτή προκαλείται δαπάνη δραχμών 
δέκα εκατομμυρίων, 10.000.000 (8.474.576 + 

1.525.424 ΦΠΑ) που θα αντιμετωπισθεί από την πίστωση 
που είναι γραμμένη στον τακτικό προϋπολογισμό οίκον, 
έτους 1997 στο Φορέα 23 - 140 και ΚΑΕ 0873. 

Ο τρόπος πληρωμής και οι λοιπές λεπτομέρειες θα κα- 
θορισθούν με την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1997 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡ1ΣΤΟΔΟΥΛΑΚΗΣ 
-♦- 

Αριθ. 2019437/727/0095 (5) 

Ανάθεση έργου υλοποίησης του Συστήματος Ολικής Λογι¬ 
στικής Παρακολούθησης (Σ.Ο.Λ.Π.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2286/95 (ΦΕΚ 19/Α71.2.1995) «Προμήθειες 
του Δημοσίου Τομέα και ρυθμίσεις συναφών θεμάτων». 

2. Το Π.Δ. 394/96 «Κανονισμός Προμηθειών Δημο¬ 
σίου». 

3. Το Ν. 2362/95 «Περί Κώδικος Δημοσίου Λογιστι¬ 
κού». 

4. Το Π.Δ. 370/95 (ΦΕΚ 199/Α714.9.95) «Προσαρ¬ 
μογή της Ελληνικής Νομοθεσίας περί κρατικών προμη¬ 
θειών προς το κοινοτικό δίκαιο». 

5. Το Π.Δ. 284/88 «Περί Οργανισμού του Υπουργείου 
Οικονομικών». 

6. Το Ν. 1642/86 «περί Φ.Π.Α.». 

7. Την αριθ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών περί ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Την Εισηγητική Έκθεση του Προϋπολογισμού 1997 
(σελ. 71 και 175) στην οποία προβλέπεται η άμεση εφαρ¬ 
μογή Συστήματος Ολικής Λογιστικής Παρακολούθησης 
(Σ.Ο.Λ.Π.) για την παρακολούθηση των οικονομικών των 
επιχορηγούμενων και δανειοδοτούμενων φορέων. 

9. Το αριθ. 911/5.3.1997 έγγραφο του Υφυπουργού 
Οικονομικών προς την Υπηρεσία μας. 

10. Την κατεπείγουσα ανάγκη υλοποίησης του παρα¬ 
πάνω έργου οτα πλαίσια της εκτέλεσης του Προϋπολογι¬ 
σμού έτους 1997 και κατάρτισης του Προϋπολογισμού 
έτους 1998. 

11. Το υπ’ αριθ. 870000/172-97/20.3.1997 έγγραφο 
του Κέντρου Έρευνας ΑΣΟΕΕ Οικονομικού Παν/μίου 
Αθηνών σχετικά με την εκτέλεση του έργου, τη διάρκεια 
αυτού και το ύψος της αμοιβής, αποφασίζουμε: 

Την απευθείας ανάθεση του έργου υλοποίησης του 
Σ.Ο.Λ.Π. στο Κέντρο Έρευνας ΑΣΟΕΕ του Οικονομικού 
Πανεπιστημίου Αθηνών για την πιλοτική εφαρμογή του σε 
τρία Ν.Π.Δ.Δ.: ήτοι Γενικό Περιφερειακό Κρατικά Νοσο¬ 
κομείο Αθηνών «Γ. Γεννηματάς», Περιφερειακό Γενικό 
Νοσοκομείο Αθηνών «Λαϊκό» και Οικονομικό Πανεπιστή¬ 
μιο Αθηνών. 

Από την απόφαση αυτή προκαλείται δαπάνη ένδεκα 
εκατομμυρίων διακοσίων δέκα χιλιάδων, 11.210.000 
(9.500.000 + 1.710.000 Φ.Π.Α.) δραχμών που θα αντιμε- 
τωπισθεί από την πίστωση που είναι γραμμένη στον τα¬ 
κτικό προϋπολογισμό οικον. έτους 1997 στο Φορέα 23- 
140 κα ΚΑΕ 0879. 

Ο τρόπος πληρωμής και οι λοιπές λεπτομέρειες θα κα- 
θορισθούν με την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 1997 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

- » 

Αριθ. 3422.03Ε707/97 (6) 

Έγκριση αναπροσαρμογής Τιμολογίων Ο.Λ.Θ. 

ΟΙ ΥΠΟΥΡΓΟΙ ΟΙΚΟΝΟΜΙΚΏΝ, 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Των άρθρων 9 και 10 παρ. 3 και 5 του Ν.Δ. 449/70 
«περί μετονομασίας της Ε.Ζ.Λ.Θ. σε Οργανισμό Λιμένος 
Θεσσαλονίκης και συμπληρώσεως των αρμοδιοτήτων αυ¬ 
τού». 

β. Του άρθρου 17 παρ. 3 του Ν. 1220/81 (ΦΕΚ 296/Α7 
7.10.81) «Περί συμπληρώσεως της περί ΟΛΠ νομοθεσίας 
και άλλων τινών διατάξεων». 

2. Την κοινή απόφαση των Υπουργών Εμπορικής Ναυτι¬ 
λίας και Εργασίας αριθ. 46301/14/71/24.7.71 (ΦΕΚ 
472/Β771). 

3. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας» (ΦΕΚ 201/Α714.9.95). 

4. Την αριθ. 3422.3/8/96/2.5.96 απόφαση Υπουργού 


Εμπορικής Ναυτιλίας με την οποία τροποποιούνται διατά¬ 
ξεις του Γ ενικού Τ ιμολογίου Είσπραξης Δικαιωμάτων ΟΛΘ 
(ΦΕΚ 384/Β727.5.96). 

5. Την αριθ. 3422/3.7.95 ΚΥΑ Υπουργών Οικονομικών, 
Εργασίας και Κοινωνικών Ασφαλίσεων και Εμπορικής 
Ναυτιλίας, με την οποία αναμορφώνονται και αναπροσαρ¬ 
μόζονται τα Τιμολόγια Είσπραξης δικαιωμάτων ΟΛΘ (ΦΕΚ 
998/Β75.12.95). 

6. Την αριθ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

7. Την αρ. 25093/3.2.97 Πράξη του ΔΣ/ΟΛΘ. 

8. Το αριθ. Γ,817/18.2.97 έγγραφο του ΟΛΘ. 

9. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού ή του Προϋπολογισμού του ΝΠΔΔ του ΟΛΘ, 
αποφασίζουμε: 

1. Εγκρίνουμε τις νέες μειωμένες τιμές για τις λαμαρί¬ 
νες υπό διαμετακόμιση (ΙΝΤΗΑ3ΙΤ) για το λιμάνι της Θεσ¬ 
σαλονίκης που καθορίζονται με την αρ. 25093/3.2.97 
Πράξη του ΔΣ/ΟΛΘ ως εξής: 

Α. Τιμολόγιο Είσπραξης Δικαιωμάτων ΟΛΘ. 

Στο «Τιμολόγιο αριθ. 9Α’», στο τέλος του Πίνακα προ¬ 
στίθενται τα εξής: 

ΤΟΝΝΟ! 

1-100.000 100.001-300.000 300001-700000 700000&άνω 

Πλοίο-Μεταφ. Μέσα Σιδηρόφυλλα 2.380 2.330 2.280 2.230 
ή κρηπίδωμα και αντίστροφα 


Πλοίο-ΓΙερίβολος και αντίστροφα 2.500 2.380 2.300 2.240 


Περίβ. Μεταφ. Μέσα και αντίστροφα 1.220 1.100 1.080 1.060 

Β. Τιμολόγιο Πλη ρωμής Φορτοεκφορτωτικών Δικαιωμά¬ 
των Σωματείων ΟΛΘ. 

1. Στο «Τιμολόγιο Πληρωμής αριθ. ΙΓ'» (Σωματείο Ξη¬ 
ρός - Φορτία υπό διαμετακόμιση) και στην παράγραφο «1. 
ΕΚΠΤΩΣΕΙΣ» η υποπαράγραφος «1.2» μετατρέπεται σε 
«1.3» και ως υποπαράγραφος «1,2», τίθεται η εξής: 

1.2. Φορτία σιδηροφϋλλων (κατηγορία II Γ - Μέσης 
απόδοσης) για ετήσια διακίνηση. 

1.2.1 - Από 50.001 - 100.000 τόννους: 

Η τιμή που προκύπτει από το άθροισμα των δύο τιμών 
των κατηγοριών (II Γ) Μέσης & (IIΔ1) μεγάλης Απόδοσης 
διαιρουμένου διά δύο. 

1.2.2. Από 100.001 τόννους και άνω: Η τιμή της (II Δ1) 
Μεγάλης Απόδοσης. 

II. Στο «Τιμολόγιο Πληρωμής Αριθ. 3» (Σωματείο Κύτους 
- Αρχιεργατών - Σημειωτών) Φορτία Γενικά, στην παρά¬ 
γραφο «1. ΕΚΠΤΩΣΕΙΣ», προστίθεται υποπαράγραφος 
1.3. ως εξής: 

«1.3. Σε υπό διαμετακόμιση φορτία σιδηροφύλλων (Λα¬ 
μαρίνες κατηγορίας ΙΙΓ) για ετήσια διακίνηση: 

α) Από 50.001 - 100.000 τόννους: Η μέση τιμή που 
προκύπτει από το άθροισμα των δύο τιμών των κατηγοριών 
ΙΙΓ (Μέση Απόδοση) και ΙΙΔ1 (Μεγάλη Απόδοση) διαιρου- 
μένου δια δύο. 

β) Από 100.001 τόννους και άνω: Η τιμή της μεγάλης 
απόδοσης (ΙΙΔ1). 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Η παρούσα να δημοσιευθε'ι στην Εφημερίδα της Κυ- 
βερνήσεως και η ισχύς της να αρχίζει από την (4.2.97) 
επομένη ημέρα της λήψεως της αριθ. 25093/3.2.97 Απο- 
φάσεως του ΔΣ/ΟΛΘ (άρθρο 10 παρ. 2 και 3 του ΝΔ 449/ 
70). 

Πειραιάς, 13 Μαΐου 1997 

οι ΥΠΟΥΡΓΟΙ 


ΤΕΡΕΖΑ ΦΩΚΙΑΝΟΥ, Διευθ. Σύμβουλο και θα ονομάζεται 
για συντομία «ΠΛΟΙΟΚΤΗΤΗΣ» και αφετέρου της ΠΑΝΕΛ¬ 
ΛΗΝΙΑΣ ΝΑΥΤΙΚΗΣ ΟΜΟΣΠΟΝΔΙΑΣ, που εδρεύει στον 
Πειραιά και εκπροσωπείται νόμιμα από τον ΙΩΑΝΝΗ 
ΧΑΛΑ, Γεν. Γραμματέα και θα ονομάζεται για συντομία 
«Π.Ν.Ο.», συμφωνήθηκαν τ' ακόλουθα ως προς τις αμοι¬ 
βές και τους όρους εργασίας του πληρώματος του ερευ¬ 
νητικού σκάφους της ΔΕΠ - ΕΚΥ «ΠΛΟΗΓΟΣ». 


ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ 4 ΚΟΙΝ. ΑΣΦΑΛΙΣΕΩΝ 

ΓΕΩΡΓΙΟΣ ΔΡΥΣ ΜΙΛΤ. ΠΑΠΑΪΩΑΝΝΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

- 4 ·- 

Αριθ. 2324.22/1/97 ( 7 ) 

Κύρωση Συλλογικής Σύμβασης Εργασίας πληρώματος του 

ερευνητικού σκάφους «ΠΛΟΗΓΟΣ» της ΔΕΠ-ΕΚΥ 

Α.Ε.». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παρ. 1 και 5 του Α.Ν. 
3276/44 «περί Συλλογικών Συμβάσεων εν τη ναυτική ερ¬ 
γασία» όπως έχει τροποποιηθεί και ισχύει σήμερα. 

2. Το αριθμ. 2330ΓΧ/ΜΒ/ΚΠ/14.4.97 έγγραφο της 
ΠΑΝΕΛΛΗΝΙΑΣ ΝΑΥΤΙΚΗΣ ΟΜΟΣΠΟΝΔΙΑΣ με το οποίο 
υποβλήθηκε για κύρωση η από 11.4.97 Συλλογική Σύμ¬ 
βαση Εργασίας του πληρώματος του ερευνητικού σκά¬ 
φους «ΠΛΟΗΓΟΣ». 

3. Το γεγονός ότι από τις διατάξεις αυτής της Αποφά- 
σεως δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας του 
πληρώματος του Ερευνητικού σκάφους «ΠΛΟΗΓΟΣ», 
εκτός από το τελευταίο εδάφιο του άρθρου 4 και το άρθρο 
11 αυτής, το κείμενο της οποίας υπογράφηκε στις 
11.4.97 από τους νόμιμους εκπροσώπους: 

α) της Εταιρείας ΔΗΜΟΣΙΑ ΕΠΙΧΕΙΡΗΣΗ ΠΕΤΡΕΛΑΙΟΥ 
- ΕΡΕΥΝΑ ΚΑΙ ΕΚΜΕΤΑΛΛΕΥΣΗ ΥΔΡΟΓΟΝΑΝΘΡΑΚΩΝ 
Α.Ε. και 

β) της ΠΑΝΕΛΛΗΝΙΑΣ ΝΑΥΤΙΚΗΣ ΟΜΟΣΠΟΝΔΙΑΣ, 

2, Η ισχύς της Συλλογικής Σύμβασης η οποία κυρώνεται 
με την Απόφαση αυτή αρχίζει από 1.1.97 και λήγει σύμ¬ 
φωνα με τα οριζόμενα σ' αυτή. 

Η παρούσα με το κείμενο της κυρούμενης Συλλογικής 
Σύμβασης να δημοσιευθούν στην Εφημερίδα της Κυβερ- 
νήσεως. 

Πειραιάς, 12 Μαΐου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
του Πληρώματος του Ερευνητικού Σκάφους 
«ΠΛΟΗΓΟΣ» 
της ΔΕΠ - ΕΚΥ Α.Ε. 

Στον Πειραιά σήμερα 11.4.1997 μεταξύ αφενός της 
Ανώνυμης Εταιρείας με την επωνυμία ΔΗΜΟΣΙΑ ΕΠΙΧΕΙ¬ 
ΡΗΣΗ ΠΕΤΡΕΛΑΙΟΥ - ΕΡΕΥΝΑ ΚΑΙ ΕΚΜΕΤΑΛΛΕΥΣΗ 
ΥΔΡΟΓΟΝΑΝΘΡΑΚΩΝ Α.Ε., που εδρεύει στο Μαρούσι, 
Λεωφ. Κηφισίας 199, που εκπροσωπείται νόμιμα από την 


Αρθρο 1 

ΜΙΣΘΟΣ ΕΝΕΡΓΕΙΑΣ 


Οι βασικοί μισθοί ενεργείας του πληρώματος του ερευ¬ 
νητικού σκάφους «ΠΛΟΗΓΟΣ», η σύνθεση του οποίου ορί¬ 
ζεται από την υπ' αριθμ. 2311.5/62/90 Απόφαση του 
Υ.Ε.Ν. για την εκτέλεση πλόων στον Ελληνικό Θαλάσσιο 


Χώρο, ορίζονται μέχρι 30.12.98 ανά μήνα σε δραχμές ως 
ακολούθως: 

1. Ο Κυβερνών το πλοίο Πλοίαρχος Γ' 236.210 δρχ. 

2. Ο Μηχανικός (ΜΕΚ Γ') 236.210 δρχ. 

3. Ο Λιπαντής 181.111 δρχ. 

Εάν για οποιοδήποτε λόγο χρησιμοποιείται πλήρωμα 

ανωτέρας της προβλεπομένης από την παραπάνω νόμιμη 
σύνθεση τάξεως, οι βασικοί μισθοί θα είναι ως ακολού¬ 
θως: 

Πλοίαρχος 433.625 δρχ. 

Υποπλοίαρχος 273.320 δρχ. 

Ανθυποπλοίαρχος 236.210 δρχ. 

Μηχανικός Α' 430.732 δρχ. 

Μηχανικός Β' 273.320 δρχ. 

Μηχανικός Γ' 236.210 δρχ. 


Αρθρο 2 

ΜΙΣΘΟΣ ΑΣΘΕΝΕΙΑΣ 


Ο μισθός ασθένειας είναι σε κάθε περίπτωση ίσος με το 
μισθό ενεργείας, σε περίπτωση δε νοσηλείας εκτός νοσο¬ 
κομείου ή κλινικής στην ξηρά, καταβάλλεται και αντίτιμο 
τροφής, διανυκτέρευσης όπως καθορίζεται στην παρά¬ 
γραφο 3 του επόμενου άρθρου 3 και εφόσον ο ναυτικός 
ευρίσκεται εκτός έδρας. 

Αρθρο 3 

ΑΝΤΙΤΙΜΟ ΤΡΟΦΗΣ - ΔΙΑΝΥΚΤΕΡΕΥΣΗΣ 

1. Το ημερήσιο αντίτιμο ΤΡΟΦΗΣ - ΔΙΑΝΥΚΤΕΡΕΥΣΗΣ 
για κάθε ναυτικό έξω από το πλοίο, ορίζεται ίσο με 5.995 
δρχ ημερησίως και καταβάλλεται για κάθε διανυκτέρευση 
με την προσκόμιση δελτίου παροχής υπηρεσιών του ξενο¬ 
δοχείου, ανεξάρτητα του ποσού που αναγράφεται σ’ αυτό. 

2. Το ημερήσιο αντίτιμο ΤΡΟΦΗΣ- ΔΙΑΝΥΚΤΕΡΕΥΣΗΣ 
δεν καταβάλλεται όταν το σκάφος εργάζεται μέχρι ακτίνα 
10 ναυτικών μιλιών από την έδρα του, που ορίζεται το Λαύ¬ 
ριο. 

3. Σε περίπτωση διανυκτέρευσης επί του σκάφους, το 
αντίτιμο ΤΡΟΦΗΣ - ΔΙΑΝΥΚΤΕΡΕΥΣΗΣ ορίζεται ίσο προς 
4.905 δρχ. ημερησίως. 


Άρθρο 4 

ΔΩΡΑ ΧΡΙΣΤΟΥΓΕΝΝΩΝ ΚΑΙ ΠΑΣΧΑ 

Στους ναυτικούς που αφορά η παρούσα σύμβαση, κατα¬ 
βάλλεται ως δώρο ο μισθός ενός (1) μηνός για τις γιορτές 
των Χριστουγέννων και Νέου Έτους και δεκαπέντε (15) 
ημερών για τις γιορτές του Πάσχα. 

Το ποοό του δώρου υπολογίζεται επί των πράγματι κα¬ 
ταβαλλόμενων παγίων και σταθερών αποδοχών, πλην 
αντιτίμου ΤΡΟΦΗΣ - ΔΙΑΝΥΚΤΕΡΕΥΣΗΣ και ΥΠΕΡΩ¬ 
ΡΙΩΝ. 

Ο χρόνος καταβολής των δώρων και οι προϋποθέσεις 
χορηγήσεώς των ορίζονται κάθε φορά δι' αποφάσεως του 
Υ.Ε.Ν. 

Αρθρο 5 

ΑΔΕΙΕΣ 

1.0 ναυτικός δικαιούται αδείας ίσης προς τρεις (3) ημέ¬ 
ρες για κάθε μήνα υπηρεσίας του, για δε τις τυχόν ημέρες 
αντίστοιχο κλάσμα. 

2. Η αποζημίωση της άδειας υπολογίζεται επί του μι¬ 
σθού ενεργείας του άρθρου 1 της παρούσης, πλέον του 
ημίσεως αντιτίμου ΤΡΟΦΗΣ - ΔΙΑΝΥΚΤΕΡΕΥΣΗΣ της 
παραγράφου 3 του άρθρου 3 της παρούσης. Το ημερομί¬ 
σθιο για την αποζημίωση της άδειας υπολογίζεται στο 
1/22 του μηνιαίου βασικού μισθού ενεργείας. 

3. Η άδεια παρέχεται υπό του πλοιοκτήτου εφόσον κατά 
την κρίση του επιτρέπουν την παροχή της οι ανάγκες του 
πλοίου. 

4. Οι πλοιοκτήτης διατηρεί το δικαίωμα για λόγους σο¬ 
βαρών Υπηρεσιακών Αναγκών, να μην χορηγεί τμήμα της 
παραπάνω άδειας. Στις περιπτώσεις αυτές καταβάλλεται 
στο ναυτικό αποζημίωση αδείας όπως καθορίζεται ατην 
παραπάνω παράγραφο 2. 

5. Η άδεια δύναται να χορηγείται και τμηματικά όχι όμως 
σε τμήματα περισσότερα των δύο. 

Αρθρο 6 

ΩΡΕΣ ΕΡΓΑΣΙΑΣ - ΥΠΕΡΩΡΙΑΚΗ ΑΜΟΙΒΗ 

Οι ώρες εργασίας ορίζονται σε σαράντα (40) εβδομα¬ 
διαίος δηλ. οκτώ (8) ώρες ανά 24ωρο από της Δευτέρας 
μέχρι και της Παρασκευής, του Σαββάτου και της Κυρια¬ 
κής θεωρουμένων ως ημερών αργίας. 

(α) Για κάθε εργασία που εκτελείται από το ναυτικό 
πέρα από το παραπάνω οριζόμενο ωράριο, καταβάλλεται 
υπερωριακή αμοιβή η οποία υπολογίζεται στο 1/173 του 
μηνιαίου μισθού όπως αυτός καθορίζεται στο άρθρο 1, 
προσαυξημένο για το πρώτο τετράωρο κατά ποσοστό ει- 
κοσιπέντε τοις εκατό (25%) και για το δεύτερο κατα ποσο¬ 
στό εκατό τοις εκατό (100%). 

(β) Η εργασία Σαββάτων, Κυριακών και Αργιών αμοίβε- 
ται υπερωριακά δηλ. οι πρώτες τέσσερις (4) ώρες με προ- 
σαύξηση εικοσιπέντε τοις εκατό (25%) και οι επόμενες δι¬ 
πλές. 

"Αρθρο 7 

ΕΠΙΔΟΜΑ ΑΔΕΙΑΣ 

Στους ναυτικούς που έχουν ένα (1) χρόνο τουλάχιστον 
θαλάσσια υπηρεσία στο πλοίο, χορηγείται επίδομα αδείας 
το οποίο υπολογίζεται επί του βασικού μισθού ενεργείας 
του άρθρου 1 και ισούται με τις αποδοχές δεκαπέντε (15) 
ημερών. Επί υπηρεσίας μικροτέρας του έτους, καταβάλ¬ 
λεται ανάλογο ποσοστό. 

Άρθρο 8 

ΕΞΟΦΛΗΣΗ ΑΠΟΔΟΧΩΝ 

Κατά την εξόφληση των αποδοχών, ο πλοιοκτήτης υπο- 


χρεούται να χορηγεί στο ναυτικό εκκαθάριση του λογαρια¬ 
σμού του. 

Άρθρο 9 

ΗΜΕΡΕΣ ΑΡΓΙΑΣ ΕΝ ΠΑΩ ΚΑΙ ΣΤΟ ΛΙΜΑΝΙ 

Οι κατωτέρω κατονομαζόμενες δεκαέξι (16) θρησκευ¬ 
τικές εορτές, θεωρούνται ως ημέρες αργίας. Ο ναυτικός 
που εργάζεται κατά τις ημέρες αργίας, δικαιούται υπερω- 
ριακής αμοβής όπως αυτή ορίζεται στην παράγραφο 1 β 
του άρθρου 6 και για όσες ώρες ασχολήθηκε ημερη- 
σίως. 

Οι ημέρες αργίας είναι οι εξής: 

1. Η 1η του Έτους 

2. Η εορτή των θεοφανείων 

3. Η Καθαρά Δευτέρα 

4. Η 25η Μαρτίου 

5. Η Μεγάλη Παρασκευή 

6. Η Δευτέρα του Πάσχα 

7. Η ημέρα του Αγίου Γεωργίου 

8. Η 1η ΜαΤου 

9. Η ημέρα της Αναλήψεως 

10. Η 15η Αυγούστου 

11. Η 14η Σεπτεμβρίου 

12. Η 28η Οκτωβρίου 

13. Η ημέρα του Αγίου Νικολάου 

14. Η ημέρα των Χριστουγέννων 

15. Η δεύτερη ημέρα των Χριστουγέννων 

16. Οι αναγνωρισμένες ως ημέρες αργίας τοπικές εορ¬ 
τές στους Ελληνικούς Λιμένες εφόσον ναυλοχεί σε αυ¬ 
τούς το πλοίο. 

Άρθρο 10 

ΕΝΔΙΑΙΤΗΣΗ ΠΛΗΡΩΜΑΤΟΣ 

1. Ο πλοιοκτήτης υποχρεούται να εφοδιάσει το πλοίο με 
κλινοσκεπάσματα ανάλογα με τον αριθμό του πληρώμα¬ 
τος για τις ανάγκες αυτού. 

Υποχρεούται επίσης να εξασφαλίσει για όλο το πλή¬ 
ρωμα κλίνες και απαραίτητα είδη κλινοστρωμνής και θέρ¬ 
μανσης. 

2.0 πλοιοκτήτης υποχρεούται να χορηγεί στο πλήρωμα 
μία (1) φορά το χρόνο δύο (2) φόρμες εργασίας, μια (1) 
χειμερινή και μία (1) θερινή, δύο (2) ζευγάρια γάντια, ένα 
(1) ζευγάρι άρβυλα και ένα (1) αδιάβροχο. 

Άρθρο 11 
ΝΑΥΤΟΛΟΓΗΣΗ 

Το πλήρωμα του πλοίου που αφορά η παρούσα σύμ¬ 
βαση, καταρτίζεται από τα τακτικά μέλη των συμβαλλομέ- 
νων Ναυτικών Οργανώσεων που ανήκουν στη δύναμη της 
Π.Ν.Ο, και κατ' απόλυτη εκλογή της ΔΕΠ-ΕΚΥ. 

2. Προκειμένου περί προσώπων που δεν ανήκουν στις 
οργανώσεις αυτές κατόπιν αιτήσεως των ενδιαφερομέ¬ 
νων, υποχρεούται στην εγγραφή αυτών ως μελών τους 
εφόσον έχουν τα προβλεπόμενα προσόντα. 

Άρθρο 12 

ΑΣΦΑΛΙΣΗ ΚΑΤΑ ΤΟΥ ΑΤΥΧΗΜΑΤΟΣ 

1. Το πλήρωμα του πλοίου που αφορά η παρούσα σύμ¬ 
βαση, ασφαλίζεται υποχρεωτικώς μερίμνη και δαπάνη του 
πλοιοκτήτου κατά παντός ατυχήματος που ήθελε λάβει 
χώρα κατά τη διάρκεια της επί του πλοίου υπηρεσίας του ή 
συνεπεία αυτής. 

2. Οι νόμιμες εισφορές και κρατήσεις υπέρ των Ταμεϊων 
Ασφαλίσεως και Προνοίας κ.λ.π. που αναλογούν εις τους 
ναυτικούς, βαρύνουν αυτούς και παρακρατούνται από το 
μισθό τους. 

Άρθρο 13 

ΟΙΚΟΓΕΝΕΙΑΚΑ ΕΠΙΔΟΜΑΤΑ 

Ο πλοιοκτήτης της παρούσας σύμβασης, καταβάλλει 
ποσοστό δύο τοις εκατό (2%), σύμφωνα με το άρθρο 25 
του Νόμου 1085/1980, ειοπραττόμενο από το ΝΑΤ με 
σκοπό τη χορήγηση οικογενειακών επιδομάτων στους Έλ¬ 
ληνες ναυτικούς. 

Το παραπάνω ποσό μαζί με το ένα τοις εκατό (1 %), πο¬ 
σοστό συμμετοχής του ναυτικού, υπολογίζεται επί των 
υποκειμένων σε εισφορά υπέρ του ΝΑΤ αποδοχών των 
ναυτικών. 

Άρθρο 14 

ΕΠΙΚΟΥΡΙΚΗ ΑΣΦΑΛΙΣΗ 


επί των υποκειμένων σε εισφορά υπέρ του ΝΑΤ αποδοχών 
των ναυτικών. 

Άρθρο 15 
ΧΡΟΝΟΣ ΙΣΧΥΟΣ 

1. Η παρούσα Συλλογική Σύμβαση ισχύει από την 1η Ια¬ 
νουάριου 1997 ως και την 31η Δεκεμβρίου 1998, με την 
εξαίρεση του άρθρου 1, όπου οι βασικοί μισθοί αναπρο¬ 
σαρμόζονται σύμφωνα με το ποσοστό αύξησης που ορίζει 
η Π.Ν.Ο. για το έτος 1997 και 1998, συντόχθηκε δε σε 
τρία (3) αντίτυπα και έλαβαν τα συμβαλλόμενα μέρη από 
ένα (1), το δε τρίτο υποβάλλεται στο Υπουργείο Εμπορι¬ 
κής Ναυτιλίας για κύρωση. 

2. Καταγγελία της παροϋσης σύμβασης επιτρέπεται 
από τα συμβαλλόμενα μέρη με έγγραφη δήλωσή τους επι¬ 
διδόμενη τρεις (3) μήνες πριν την παραπάνω λήξη της, 
οπότε θέλει ισχύει αυτή ακόμη επί τρίμηνο από την ημερο¬ 
μηνία της καταγγελίας της. 


Ο πλοιοκτήτης της παρούσας Συλλογικής Σύμβασης, 
καταβάλλει ποσοστό δύο τοις εκατό (2%), σύμφωνα προς 
το άρθρο 28 του Νόμου 1220/81, ειοπραττόμενο από το 
ΝΑΤ με σκοπό την παροχή στους Έλληνες ναυτικούς επι¬ 
κουρικής ασφάλισης. 

Το ανωτέρω ποσοστό μαζί μετά του εκ δύο τοις εκατό 
(2%), ποσοστό συμμετοχής του ναυτικού, υπολογίζεται 


Οι Συμβαλλόμενοι 


Για την 

Δημ. Επιχείρηση Πετρελαίου 
Έρευνα & Εκμ/ση Υδρογ/κων 
Η Διευθΰνων Σύμβουλος 
ΤΕΡΕΖΑ ΦΩΚΙΑΝΟΥ 


Για την 

Παν. Ναυτική Ομοσπονδία 

Ο Γενικός Γραμματέας 
I. ΧΑΛΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 *ΤΕΙ_ΕΧ 223211 ΥΡΕΤ ΟΗ * ΡΑΧ 52 34 312 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


■Πληροφορίες δημοσιευμάτων Α.Ε. - Ε.Π.Ε. 

5225761 

5230841 

Πληροφορίες δημοσιευμάτων λοιπών Φ.Ε.Κ. 

5225713 

5249547 

Πώληση Φ.Ε.Κ. 

5239762 

Φωτοαντίγραφα παλαιών Φ.Ε.Κ. 

5248141 

Βιβλιοθήκη παλαιών Φ.Ε.Κ. 

5248188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ και 

5248785 

αποστολή Φ.Ε.Κ. 

5248320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βαο. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ, 185 31 4171307 

ΠΑΤΡΑ {061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνωπροσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 



Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ' (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφεοομένων ποσών με τα ταχυδοομικάτέλπ και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 3 ΐη Δεκεμβρίου του ίδιου χοάνου. Δεν 
εγγράφονται συνδρομητές για μικρότερο χρονικό διάστημα, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














